บ้านมือ2
โดย...ชัตน์วรี(shewarat@hotmail.com)
17 พ.ค. 2559

โดย...ชัตน์วรี([email protected])
การจะซื้อบ้านสักหลังหนึ่งสิ่งสำคัญจะต้องคำนึงถึง “ทำเล” เป็นอันดับแรก หลายคนอยากได้บ้านอยู่ในทำเลดีๆ แต่บ้านทำเลดีก็มีราคาสูง หรือโครงการบ้านใหม่ๆ ขายหมดไปแล้ว บ้านมือสองหรือทรัพย์สินรอการขายของธนาคาร (เอ็นพีเอ) จึงเป็นอีกทางเลือกหนึ่ง ซึ่งราคาอาจจะต่ำกว่าราคาขายในท้องตลาด 
เคล็ดลับตัดสินใจซื้อทรัพย์สินรอการขาย (ข้อมูลจาก K-Expert)
1.ดูสภาพบ้านจริงก่อนตัดสินใจยื่นเสนอซื้อ และควรประเมินค่าใช้จ่ายการซ่อมแซมก่อนที่จะตัดสินใจว่าหากต้องซ่อมแซมแล้วจะคุ้มไหม
2.ประเมินความสามารถในการผ่อนก่อนวางเงินเสนอซื้อ แนะนำว่าควรแจ้งให้เจ้าหน้าที่ธนาคารประเมินความสามารถในการชำระหนี้เสียก่อน (Pre Approve) ว่าสามารถกู้เงินได้ เพียงพอกับการกู้ซื้อทรัพย์สินรอการขายหรือไม่
3.เปรียบเทียบดอกเบี้ยและโปรโมชั่นของแต่ละธนาคารก่อนยื่นกู้ หลายคนมักเข้าใจผิดคิดว่าต้องยื่นกู้กับธนาคารที่ขายทรัพย์สินรอการขายให้เท่านั้น แต่เราสามารถยื่นกู้เงินกับธนาคารอื่นๆ ก็ได้ ดังนั้นควรเปรียบเทียบดอกเบี้ยและโปรโมชั่นของธนาคารต่างๆ เพื่อได้ประโยชน์ที่มากที่สุด